Medlemmene i The Kids ble vinteren 1982 enige om å oppløse gruppen. Dag Ingebrigtsen og Torstein Flakne var imidlertid begge relativt raskt ute med å etablere en ny musikkgruppe på hver sin kant, henholdsvis TNT og Stage Dolls. Flakne ble etter hvert også en mye brukt komponist og studiomusiker for andre norske og også nordiske musikkartister. Etter at Svein Morten Lunde døde i 1996, er Ragnar Vigdal noen tiår etter oppløsningen den eneste av bandets tidligere medlemmer som ikke er aktiv innenfor musikkbransjen.